**Балалар арасында жиі пайда болатын флюороз ауруы**

Бұл қандай ауру түрі? Неге көбіне балалар арасында жиі пайда болады? Осы сұрақтардың жауабын осы мақаладан біле аласыз.

Флюороз - бұл ағзаға фтордың шамадан тыс көп мөлшерде түсуімен байланысты тістердің зақымдалуы. Осының салдарынан тістерде ақ немесе сары-қоңыр дақ пайда болады. Флюороздың ең ауыр түрі тістің бұзылуы мен түсуіне алып келеді.

Сіз тіс пастасының құрамы туралы білесіз бе? Тіс пастасының құрамында фтор болады,ол тістің эмалінен өте алмайды. Тіс дәрігерлері балаларға тіс пастасын аз мөлшерде қолдануды неліктен ұсынады деп ойлайсыз? Себебі,олар тіс пастасын жұтып қоюы мүмкін. Балалар тіс пастасын жұтып қойса олардың тісінде дақ қалдыратын флюороз ауруы пайда болады. Демек,фтор ағзаға түскендіктен тіс зақымдалады. Осы себептен де бұл ауру балалар арасында жиі кездесіп жатады.

Флюорозды емдеу тістің қаншалықты зақымдалғанына байланысты болады. Бастапқы сатыда ,яғни жеңіл зақымдалса,тісті ағарту әдістері көмектесуі мүмкін. Егер тістің негізін құрайтын дентин зақымдалған болса, онда металл-керамикалық қаптама орнату қажет болады. Бұл тісті емдеп қана қоймай,сыртқы әсерлерден және зақымдалудан қорғайды.

Сондықтан да тіс пастасын қолданғанда аз мөлшерде пайдаланған жөн және балалардың тіс пастасын жұтып қоймауын қадағалау қажет. Денсаулық-баға жетпес байлық! Денсаулықтарыңызды күтіңіздер!

**Тараз қаласы,**

**№46 орта мектебінің**

**10-сынып оқушысы**

*Айдар Жанерке Айдарқызы*